stanford-oval/wikipedia huggingface dataset:
Gotlanti
Urheilu

Gotlantilaisista urheilujoukkueista menestynein on ollut naisten koripallojoukkue Visby Ladies Basket Club, joka voitti Ruotsin mestaruuden vuonna 2005. Salibandyjoukkueista naisten Endre IF pelaa Ruotsin Elitserienissä ja miesten Visby IBK ykkösdivisioonassa.
Saarella ajetaan vuosittain suuri endurokilpailu Gotland Grand National, johon osallistuu yli 2 000 ajajaa. Vuonna 2008 oli 25. kerta, kun tapahtuma järjestettiin. Uusimpia urheilutapahtumia on elokuussa järjestettävä pyöräilykilpailu Gotland Bike Battle. Saaren pohjoisosassa, Kappelshamnissa sijaitsee Gotland Ring -moottorirata.
Gotland Runt on Pohjoismaiden suurin purjehduskilpailu. Gotlandin kiertoon osallistuu lähes 300 purjevenettä vuosittain. Kilpailun järjestää joka vuosi kesä-heinäkuun vaihteessa Ruotsin kuninkaallinen pursiseura, KSSS. Purjehduskilpailu alkaa Sandhamista ja päättyy päättyy samaan paikkaan kahden–neljän vuorokauden kuluttua.
Muuta

Ruotsin prinsessa Leonore on Gotlannin herttuatar.
Aiheesta muualla

Kuvia tai muita tiedostoja aiheesta Gotlanti Wikimedia Commonsissa
VisitSweden - Ruotsin matkailun virallinen verkkosivusto - Gotlanti (Arkistoitu – Internet Archive)
Gotlanti.fi
Gotlanti - Kuvia
Gotlannin kunnan sivu (Arkistoitu – Internet Archive) (ruotsiksi)
Statistik och fakta om Gotland (Arkistoitu – Internet Archive) (ruotsiksi)
Matkailu-infoa Gotlannista (ruotsiksi)
Visbyn keskiaikaviikko (ruotsiksi)
Gotlands museum
Lummelundagrottan (ruotsiksi)
Gotlannin kartta.
Merenhiomia kiviä eli raukkeja (ruots. raukar) rannikolla.
Muratti on Gotlannin maakuntakukka.
Siili on Gotlannin maakuntaeläin.
Gotlanninrusseja
Vanha hautapaikka
Visbyn vanhaa kaupunkia
Sliten sementtitehdas
Gotlannin entiset kunnat.
M/S Gotland.
Peppi Pitkätossun talo.
Romanian ortodoksinen kirkko

| Romanian ortodoksinen kirkko  Biserica Ortodoxă Română |
| --- | --- |
   Romanian patriarkaatin vaakuna 
Perustaja:  apostoli Andreas
Itsenäisyys:  1865
Tunnustaminen:  1885 (Konstantinopoli)
Päämies:  patriarkka Daniel (Ciobotea)
Keskuspaikka:  Bukarest, Romania
Toiminta-alue:  Romania
Hallinta-alueita:  Yhdysvallat, Kanada, Länsi-Eurooppa
Kieli:  romania
Jäsenistön määrä:  19 000 000
Kotisivu:  http://www.patriarhia.ro/
Romanian ortodoksinen kirkko (romaniaksi Biserica Ortodoxă Română) on lähinnä Romaniassa ja Moldovassa vaikuttava autokefalinen ortodoksinen kirkko. Se on yksi viidestä ns. uudesta patriarkaatista, jotka ovat ajan myötä eronneet ns. vanhoista patriarkaateista (Rooma, Konstantinopoli, Aleksandria, Antiokia ja Jerusalem). Romania erkani Konstantinopolin alaisuudesta vuonna 1865. Romanian ortodoksinen kirkko korotettiin patriarkaatiksi vuonna 1925.

Suurin osa romanialaisista kuuluu Romanian ortodoksiseen kirkkoon. Sen jäsenmäärä on yli 17 miljoonaa, ja se on toiseksi suurin ortodoksikirkko Venäjän ortodoksisen kirkon jälkeen.
Patriarkan kirkko Bukarestissa.
Kirkkoa johtaa Romanian ortodoksisen kirkon patriarkka Daniel (Ciobotea) (s. 1951) Patriarkan koko arvonimi kuuluu Bukarestin arkkipiispa, Muntenian ja Dobrogean metropoliitta, koko Romanian patriarkka, Kappadokian Kesarean Locum tenens. Danielia edelsi ekumeniaa edistänyt patriarkka Teoctist (1986–2007).
Kirkot

Bukarestiin on päätetty rakentaa uusi 120 metriä korkea Romanian kansan pelastuksen katedraali, jonka kokonaiskustannukset ovat noin 100 miljoonaa euroa, mutta todennäköisesti maalaukset ja koristelu kaksinkertaistavat hinnan. Kirkko lupasi alun perin kustantaa rakennuksen omin varoin, mutta vuonna 2011 valtiota pyydettiin osallistumaan kustannuksiin 2,3 miljoonalla eurolla. Kansa on paheksunut kirkkohanketta, kun köyhässä maassa on säästöjen takia koulujenkin lukumäärää jouduttu vähentämään alle puoleen.
Romanian kirkon patriarkat

Miron (1925–1939)
Nicodim (1939–1948)
Justinian (1948–1977)
Iustin (1977–1986)
Teoctist (1986–2007)
Daniel (2007–)
Aiheesta muualla

Wikimedia Commonsissa on kuvia tai muita tiedostoja aiheesta .
Romanian patriarkaatti / Ortodoksi.net
Autokefalia / Ortodoksi.net
Olkkola

Olkkola voi tarkoittaa:
Paikannimenä

Olkkola, kylä Haapajärvellä
Olkkolan kirkko
Olkkola, kylä Jämsässä
Olkkola, kylä Taipalsaarella
Olkkolan kartano
Olkkolanniemi, kylä Mikkelissä
Olkkolan koulu
Olkkolanrinne, asuinalue Petäjäveden kirkonkylässä
Sukunimenä

Aarne Olkkola, uransa lopettanut jalkapallovalmentaja
Klaus Olkkola (s. 1958), lääkäri ja farmakologi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olkkola”, voi hakea sivunnimihaulla, laajalla sivunnimihaulla tai tekstihaulla.
Enter the Wu-Tang (36 Chambers)

| Enter the Wu-Tang (36 Chambers) Wu-Tang Clan |
| --- | --- | --- |

Studioalbumin tiedot
 Äänitetty : 1992-1993 Firehouse Studio New York
 Julkaistu: 9. marraskuuta 1993
 Tuottaja(t): Prince Rakeem (vastaava), Method Man, Ol' Dirty Bastard
 Tyylilaji: east coast hip hop, hardcore hip hop
 Kesto: 58.28
 Levy-yhtiö: Loud/RCA/BMG Records
Wu-Tang Clanin muut julkaisut
|   | Enter the Wu-Tang (36 Chambers) 1993 | Wu-Tang Forever 1997 |
Enter the Wu-Tang (36 Chambers) on rap-ryhmä Wu-Tang Clanin esikosalbumi. Albumi julkaistiin 9. marraskuuta 1993.
Taustatietoa

Vuoden 1993 itsenäisesti julkaistu single Protect Ya Neck toi Wu-Tang Clanin hiphop-fanien ja -levy-yhtiöiden tietoisuuteen. Julkaisun myötä Wu-Tangille syntyi laaja underground-seuranta. Oikean levy-yhtiön löytämisessä oli silti vaikeuksia, sillä yhtyeen jäsenet halusivat pitää mahdollisuuden soololevyjen julkaisemisesta myös muilla levy-yhtiöillä.
Sekä kriitikot, että hiphop-musiikin kuluttajat ottivat levyn innolla vastaan, mutta kesti silti hetken, että "Wu-Tang-ilmiö" lähti kunnolla vauhtiin. Albumin surrealistiset, aggressiiviset sanoitukset yhdistettyinä RZA:n omintakeisiin, minimalistiseen biitteihin ja vahvaan kungfuelokuvien samplaamiseen vaikuttivat suuresti seuraavan vuosikymmenen hiphop-musiikkiin, ja jopa yhtyeet kuten Boards of Canada ovat sanoneet RZA:n tuottamistekniikoiden innoittaneen heitä.
Enter the Wu-Tang tuntuu myös olevan pysyvä osa erinäisiä "90-luvun parhaat albumit" -listoja, joita eri musiikkilehdet ja muut ovat myöhemmin 2000-luvun puolella koonneet.
Kappaleet

Bring da Ruckus – 4.11
Shame on a Nigga – 2.57
Clan in da Front – 4.33
Wu-Tang: 7th Chamber – 6.05
Can It Be All So Simple / Intermission – 6.54
Da Mystery of Chessboxin' – 4.47
Wu-Tang Clan Ain't Nuthing Ta F' Wit – 3.36
C.R.E.A.M. (Cash Rules Everything Around Me) – 4.12
Method Man – 5.50
Protect Ya Neck – 4.51
Tearz – 4.17
Wu-Tang: 7th Chamber - Part II – Conclusion – 6.10
Protect Ya Neck (Shao Lin Version) – 4.38
Method Man (Home Grown Version) – 5.10
C.R.E.A.M. (Cash Rules Everything Around Me) (A Cappela) – 2.38
Vahijärvi

Vahijärvi on kylä Askolassa Itä-Uudenmaan maakunnassa samannimisen järven rannalla. Kylässä aiemmin toiminut Vahijärven koulu lakkautettiin vuonna 2013. Kylässä on myös seuratalo Tanhuvaara. Vahijärvellä ei ole kauppoja.
RZA

| RZA |
| --- | --- |
 RZA The New Yorker -lehden toimituksessa vuonna 2005.
Henkilötiedot
Syntynyt: 5. heinäkuuta 1969 (ikä 55) Brooklyn, New York, New York, Yhdysvallat
Ammatti:  rap-artisti, toimitusjohtaja, musiikkituottaja, näyttelijä, elokuvakäsikirjoittaja, kirjailija, tv -ohjaaja
Muusikko
Taiteilijanimi:  RZA 
Laulukielet:  englanti
Aktiivisena:  1989–
Tyylilajit:  rap
Soittimet:  E-mu SP-1200 Roland MC-909 Roland MV-8000 Roland MV-8800 Ensoniq-16 plus
Yhtyeet:  Wu-Tang Clan Gravediggaz
Levy-yhtiöt:  Tommy Boy/Warner Bros. Records Wu-Tang Records/Razor Sharp/Epic/36 Chambers Records/Wu Music Group/Wu-Tang International/SME Records Virgin/EMI Records Koch Records
  [ Muokkaa Wikidatassa ] [ ohje ]  
Robert Fitzgerald Diggs (s. 5. heinäkuuta 1969 Brooklyn, New York, New York), taiteilijanimeltään RZA, on yhdysvaltalainen rap-artisti, musiikkituottaja ja näyttelijä. Hänet tunnetaan parhaiten newyorkilaisen rap-yhtyeen Wu-Tang Clanin johtohahmona. Hän on tuottanut lähes koko Wu-Tang Clanin materiaalin kuten myös yhtyeen jäsenien sooloprojekteja. RZA julkaisee soolomateriaalia hänen toisella aliaksellaan Bobby Digital.
Sooloalbumit

6 Feet Deep (1994, Gravediggaz-yhtyeen kanssa)
The Pick, the Sickel and the Shovel (1997), Gravediggazin kanssa)
Bobby Digital in Stereo (1998)
The RZA Hits (1999, kokoelma)
sisältää Wu-Tang Clanin debyyttialbumin ja jäsenien ensimmäisten sooloalbumien materiaalia.
Digital Bullet (2001)
The World According to RZA (2003)
Birth of a Prince (2003)
The RZA-Instrumental Experience (2007, instrumentaalinen)
Digi Snacks (2008)
RZA:n tuottamia albumeita

Alla on listattu ainoastaan RZA:n kokonaan itse tuottamat albumit.
Ghost Dog: The Way of the Samurai OST (1999)
Method Man - Tical (1994)
Ol' Dirty Bastard - Return to the 36 Chambers: The Dirty Version (1995)
Raekwon - Only Built 4 Cuban Linx... (1995)
GZA - Liquid Swords (1995)
Ghostface Killah - Ironman (1996)
RZA - The World According to RZA (2003)
Wu-Tang Clan - Enter the Wu-Tang (36 Chambers) (1993), Wu-Tang Forever (1997)
Aiheesta muualla

Kuvia tai muita tiedostoja aiheesta RZA Wikimedia Commonsissa
Erwin Hahn

| Erwin Louis Hahn> Henkilötiedot |
| --- | --- |
Syntynyt: 9. kesäkuuta 1921
Kuollut: 20. syyskuuta 2016
Arvonimi: Royal Societyn jäsenyys
Koulutus ja ura
Tutkinnot:  Illinoisin yliopisto
Väitöstyön ohjaaja:  Arnold Nordsieck
Instituutti:  UC Berkeley (1955–2016)
Tutkimusalue:  NMR
Palkinnot:  Wolfin palkinto
Erwin L. Hahn (9. kesäkuuta 1921—20. syyskuuta 2016) oli yhdysvaltalainen fyysikko, joka tutki ydinmagneettista resonanssia (NMR), optiikkaa ja näiden kahden alan vuorovaikutusta.
Hahn aloitti tutkijana Illinoisin yliopistossa, työskenteli Stanfordin yliopistossa Felix Blochin kanssa ja sitten tutkimusfyysikkonaa IBM Watson Scientific Computing Laboratoryssa. Vuonna 1955 hän siirtyi Kalifornian yliopistoon Berkeleyyn (UC Berkeley), jossa hänellä oli virka kuudenkymmenen vuoden ajan.
Hahnin tutkimus osoitti, että joukko pyöriviä ytimiä pystyi säilyttämään koherentin muistin tietyn ajan. Tämä teki mahdolliseksi laajentaa magneettiresonanssitekniikoiden käyttöä erilaisiin tarkoituksiin tieteessä, tekniikassa ja lääketieteessä, mukaan lukien tiedon tallennus ja hakeminen. Optinen itseindusoitu läpinäkyvyys on esimerkki epälineaarisesta vuorovaikutuksesta aineen ja korkean intensiteetin valopulssien välillä. Hahnin kokeet selventävät tilastollisen mekaniikan ja kollektiivisten herätteiden käsitteitä monimutkaisissa usean kappaleen järjestelmissä.
Hahn sai Wolfin fysiikan palkinnon vuonna 1984.
Iron Flag

| Iron Flag Wu-Tang Clan |
| --- | --- | --- |

Studioalbumin tiedot
 Äänitetty : 2001
 Julkaistu: 18. joulukuuta 2001
 Tyylilaji: hip hop
 Levy-yhtiö: Loud, Columbia, Relativity
Listasijoitukset
  32.
Wu-Tang Clanin muut julkaisut
| The W 2000 | Iron Flag 2001 | 8 Diagrams 2007 |
Iron Flag on Wu-Tang Clanin neljäs studioalbumi, joka julkaistiin 18. joulukuuta 2001.
Albumi nousi Yhdysvalloissa Billboard 200 -listan sijalle 32. Single ”Uzi (Pinky Ring)” nousi Hot R&B/Hip-Hop Songs -listan sijalle 93.
Kappaleet

In the Hood – 4.11
Rules – 3.53
Chrome Wheels – 4.15
Soul Power (Black Jungle) – 4.53
Uzi (Pinky Ring) – 5.20
One of These Days – 4.14
Ya'll Been Warned – 4.15
Babies – 5.08
Radioactive (Four Assasins) – 3.30
Back in the Game – 4.34
Iron Flag – 6.26
Dashing (Reasons) – 4.46
The W – 3.41 (Bonuskappale)
Arvostelut

Allmusic:
Pitchfork: 7.5/10
Rolling Stone:
Aiheesta muualla

Iron Flag discogs.com -sivustolla
Push-Pull

Push-Pull on penkkipunnerruksen ja maastanoston yhteistuloskilpailu. Kilpailijalla on molemmissa nostomuodoissa kolme yritystä, joista raskaimmat onnistuneet lasketaan yhteistulokseen.
Push-Pull -kilpailuita on alettu laajamittaisemmin järjestää 2010-luvulta alkaen. Voimanostoliitoista mm. Global Powerlifting Alliance (GPA), World Powerlifting Alliance (WPA) ja World Association of Benchers and Deadlifters (WABDL) järjestävät maailmanmestaruuskilpailuissaan myös Push-Pull -kilpailun. Suurimman yhteistuloksen ilman nostoa tukevia varusteita on tehnyt Venäjän Kirill Sarychev (315 kg + 390 kg = 705 kg, Sydney 2014).
Aiheesta muualla

http://www.idfpa.net/#!how-to-get-into-powerlifting-and-what-is/cbbs (Arkistoitu – Internet Archive)
http://www.michiganapf.com/the-meet/ (Arkistoitu – Internet Archive)
http://www.globalpowerliftingalliance.com/gpa%20push%20pull%20records.html
Peter Hirsch

Peter Hirsch
Peter Hirsch (s. 6. maaliskuuta 1979 Kööpenhamina, Tanska) on tanskalainen jääkiekkomaalivahti.
Hirsch on edustanut Ruotsin Elitserienissä Modoa ja Malmö Redhawksia. Hän on vieraillut Pohjois-Amerikan ECHL-liigassa ja edusti kaudella 2006–2007 Leksandin joukkuetta Allsvenskanissa.
Hirsch on ollut Tanskan maajoukkueen luottomaalivahti MM-kilpailuissa ja oli maalilla Tanskan voittaessa Yhdysvallat ja tasapelissä sen vuoden maailmanmestari Kanadaa vastaan vuoden 2003 MM-kilpailuissa.
Lauri Rautala

| Lauri Rautala |
| --- | --- |
 Rautala noin vuonna 1925
Henkilötiedot
Syntynyt: 31. toukokuuta 1892 Turku
Kuollut: 14. maaliskuuta 1926 (ikä 33) Turku
Ammatti:  näyttelijä
Näyttelijä
Aktiivisena:  1912–1926
Aiheesta muualla
IMDb
Elonet
Lauri Aleksander Rautala (31. toukokuuta 1892 Turku – 14. maaliskuuta 1926 Turku) oli suomalainen näyttelijä. Hänet tunnettiin ennen kaikkea koomikkona.
Rautalan vanhemmat olivat jarrumies August Rautala ja Alma Rautala. Hän aloitti näyttelijän uransa Turun Työväen Teatterissa 1912. Sen jälkeen hän näytteli Turun Suomalaisessa Teatterissa ja Tampereen Teatterissa.
Rautalan roolit olivat etupäässä koomisia. Hän näytteli Saltun roolin kansannäytelmässä Pohjalaisia, Tolarin roolin musiikkinäytelmässä Tukkijoella ja kulkuri Nissen roolin Värmlantilaisissa. Seitsemässä veljeksessä hänellä oli Kissalan Aapelin rooli. Rautala teki Saltun osan myös Jalmari Lahdensuon mykkäelokuvassa Pohjalaisia vuonna 1925.
Margit Alasalmi

Margit Sinikka Alasalmi on suomalainen radiojournalisti, joka työskenteli Yleisradiossa vuodesta 1984 lähtien. Hän aloitti uransa kesätoimittajana Uudenmaan alueradiossa Porvoossa, ja siirtyi kesäkuussa 1989 radiouutisiin. Hän on valmistunut Tampereen yliopistosta vuonna 2008 pääaineenaan viestintä. Hänen kandidaatin tutkielmansa käsitteli Jokelan koulusurmien uutisointia. Alasalmi tuli tunnetuksi suorista lähetyksistä ja raportoinneistaan myös paikan päältä merkittävistä tapahtumista, kuten Berliinin muurin murtumisesta ja Lahden 2001 MM-hiihtojen dopingskandaalista. Hän työskenteli aluksi radion uutistoimituksessa, ja TV- ja radiouutistoimitusten yhdistyttyä vuodesta 2007 Yle Uutisissa. Uransa aikana Alasalmi on kertonut radioilmaisun muuttuneen rennommaksi ja  erityisesti suorien lähetyksien lisääntyneen, kun aiemmin käytettiin enemmän myös ennalta taltioitua aineistoa. Hän jäi eläkkeelle lokakuussa 2024, jättäen jälkeensä merkittävän 40-vuotisen uran Yleisradion palveluksessa. Hänen viimeinen uutislähetyksensä oli torstain 22.10.2024 klo 17 radiouutisten päälähetys, joka alkujaan tunnettiin nimellä Päivän peili.
Pyhien Sergein ja Hermanin veljeskunta

| Pyhien Sergein ja Hermanin veljeskunta> Pyhäin Sergein ja Hermanin veljeskunta |
| --- | --- |
 PSHV 
Perustettu:  1885
Tyyppi:  sisälähetysjärjestö
Päämaja:  Valamon luostari, Heinävesi
Jäsenet:  n. 3 000
Puheenjohtaja:  Kuopion ja Karjalan metropoliitta Arseni
Päätöksentekoelin:  hallitus
Jäsenlehti:  Aamun Koitto
Aiheesta muualla
pshv.fi
Infobox OKVirheellinen NIMI-arvo: 
Pyhien Sergein ja Hermanin veljeskunta (lyhenne PSHV) on Suomen ortodoksisen kirkon sisälähetystyötä tekevä järjestö, joka on perustettu vuonna 1885. Sisälähetystyötä veljeskunta tekee muun muassa julkaisu-, opinto- ja kurssitoiminnan kautta sekä järjestämällä hengellisiä tilaisuuksia ja ortodoksisia laulupäiviä. 
Nimensä veljeskunta on saanut Valamon luostarin perustajista pyhistä Sergei ja Herman Valamolaisista, joita kutsutaan joskus Karjalan valistajiksi.
Jäseniä veljeskunnassa on noin 3 000. Veljeskunta julkaisee lehteä nimeltä Aamun Koitto. Se ylläpiti aikaisemmin Lampukka-nimistä kauppaa Helsingissä. Veljeskunnan alaosastoja ovat tiistaiseurat, kirkkokuorot, ikonimaalauspiirit sekä erilaiset keskustelu- ja ortodoksiakerhot.
Yhdistyksen toimipaikka on Valamon luostarissa. Puheenjohtaja on Kuopion ja Karjalan metropoliitta Arseni sekä toiminnanjohtaja on Soili Penttonen (2019-).
Historia ja toiminta > Autonomian aika

PSHV perustettiin vuonna 1885. Järjestön yhtenä tavoitteena oli suomenkielisen toiminnan lisääminen karjalaisten ortodoksien parissa. Tämä oli varsin radikaalia Suomen ortodoksisessa kirkossa, joka tuolloin toimi kiinteästi Venäjän kirkollishallinnon alaisuudessa käyttäen pääkielenään kirkkoslaavia. Tavoitetta edistämään perustettiin suomenkielinen Aamun Koitto -lehti vuonna 1896. Alkuvaiheessa mitrarovasti Sergei Okulovin työpanos oli järjestölle erittäin tärkeä. Sortokausien aikana järjestön toiminta vaikeutui: Aamun Koitto lakkautettiin vuonna 1907 arkkipiispa Sergij'n määräyksestä ja koko järjestö määrättiin lakkautettavaksi vuonna 1910. Toiminta loppui mutta järjestöä ei tosiasiassa hajotettu, vaan kaikki asiakirjat kätkettiin odottamaan aikaa parempaa.
Historia ja toiminta > Sotien välinen aika

Järjestön toiminta voitiin käynnistää uudelleen kansalaissodan päätyttyä ja olojen rauhoituttua vuonna 1921. Parin vuoden kuluttua Suomen ortodoksisen kirkon suhde Moskovan patriarkaattiin katkesi, kun kirkko liittyi osaksi Konstantinopolin ekumeenista patriarkaattia. Aamun Koitto -lehti oli alkanut ilmestyä uudelleen jo vuonna 1918. Vuonna 1922 veljeskunnan äänenkannattaja sai myös koko kirkkokunnan äänenkannattajan aseman kirkolliskokouksen päätöksellä.
Vuonna 1921 alkoi ilmestyä uudelleen Aamun Koiton venäjänkielinen rinnakkaisversio Utrennaja zarja (Утренная заря), joka oli perustettu alun perin vuonna 1899. Molempien lehtien virallinen sisältö eli kirkolliset tiedotusasiat olivat aivan samoja, eroa oli lähinnä artikkelisisällössä, joka oli venäjänkielisillä – erilaisesta kulttuuritaustasta johtuen – hiukan toisin painottunut kuin suomenkielisillä ortodokseilla. Venäjänkielinen rinnakkaisversio lakkasi ilmestymästä talvisodan alettua, mutta suomenkielinen lehti ilmestyy edelleen.
Vuonna 1924 veljeskunta kieltäytyi tunnustamasta Akateemisen Karjala-Seuran (AKS) julkaisemaa Suomen heimo -lehteä heimojärjestöjen viralliseksi äänenkannattajaksi, mikä merkitsi sitä, että PSHV irtisanoutui AKS:n ajamasta väkivaltaisesta heimoaktivismista ja suoranaisesta venäläisvihasta. Erityisesti tähän vaikutti AKS:n sisällä toiminut nimenomaan venäläisvastainen Vihan veljet -yhteisö.
Historia ja toiminta > Sotien jälkeinen aika

Veljeskunnan toiminta katkesi uudelleen vuonna 1939 talvisodan myötä. Moskovan välirauhan myötä vuonna 1944 PSHV saattoi aloittaa toimintansa uudelleen, nyt huomattavasti pienentyneessä Suomessa, jossa suuri osa ortodokseista oli evakuoitu siirtoväkenä pois luovutetusta Karjalasta.
Koska veljeskunta oli pysynyt erossa AKS:sta ja muustakin poliittisesta toiminnasta, se ei ollut leimautunut erityisen oikeistolaiseksi. Tämän vuoksi sitä ei lakkautettu, kun välirauhansopimuksen vastaisia järjestöjä lakkautettiin Valvontakomission käskystä vuonna 1944. PSHV katsottiin epäpoliittiseksi järjestöksi kuten mm. Suomen Meripelastusseura, Partioliike ja Pelastusarmeija. PSHV noudattaa edelleen epäpoliittista linjaa.
PSHV vastasi sisälähetystyön lisäksi myös suomalaisesta ortodoksisesta ulkomaan lähetystyöstä vuoteen 1977 saakka. Ensimmäinen kohdemaa oli Uganda, josta toiminta siirtyi pitkiksi ajoiksi yksinomaan Keniaan, kun Ugandan yksinvaltias Idi Amin päätti tehdä maastaan puhtaasti islamilaisen. Tällöin todettiin, että toiminnan tehostamiseksi olisi järkevää perustaa oma erillinen järjestönsä, Ortodoksinen Lähetys ry, hoitamaan tätä raskasta ja vaikeata sektoria.
Nykyään PSHV keskittyy nimenomaan sisälähetystyöhön; uskonnon opetuksen järjestäminen oli eräs tärkeimpiä itsenäistymisen jälkeisiä toimintamuotoja, samoin tärkeitä ovat aina olleet sisälähetystyötä tekevät tiistaiseurat ja erilaiset kuorot.
Aiheesta muualla

Pyhien Sergein ja Hermanin Veljeskunta
Kunniattomat paskiaiset

| Kunniattomat paskiaiset> Inglourious Basterds |
| --- | --- |

Ohjaaja:  Quentin Tarantino
Käsikirjoittaja:  Quentin Tarantino
Tuottaja:  Lawrence Bender
Säveltäjä:  Mary Ramos
Kuvaaja:  Robert Richardson
Leikkaaja:  Sally Menke
Tuotantosuunnittelija:  David Wasco
Pukusuunnittelija:  Anna Biedrzycka-Sheppard
Pääosat:   Brad Pitt  Christoph Waltz  Michael Fassbender  Eli Roth  Diane Kruger  Daniel Brühl  Til Schweiger  Mélanie Laurent 
Valmistustiedot
Valmistusmaa:  Yhdysvallat   Saksa
Tuotantoyhtiö:   The Weinstein Company  Universal Pictures 
Levittäjä:  UIP-Dunafilm Netflix
Ensi-ilta:   2009-05-2020. toukokuuta 2009 (Cannes)  2009-08-2020. elokuuta 2009 (Saksa)  2009-08-2121. elokuuta 2009 (Yhdysvallat)  2009-09-044. syyskuuta 2009 (Suomi)  
Kesto:  155 minuuttia
Alkuperäiskieli:  englanti   italia   ranska   saksa
Budjetti:  70 000 000 dollaria
Tuotto:  321 455 689 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kunniattomat paskiaiset (engl. Inglourious Basterds) on vuonna 2009 ensi-iltansa saanut Quentin Tarantinon käsikirjoittama ja ohjaama mustan huumorin sävyttämä sotaelokuva. Sen pääosissa esiintyvät Brad Pitt, Christoph Waltz, Michael Fassbender, Eli Roth, Diane Kruger, Daniel Brühl, Til Schweiger ja Mélanie Laurent. Elokuva kertoo vaihtoehtoiseen historiaan perustuvan tarinan kahdesta salajuonesta, joilla oli tarkoitus salamurhata natsi-Saksan poliittiset johtajat. Toisen suunnittelee nuori ranskanjuutalainen elokuvateatterin omistaja (Laurent), ja toisen luutnantti Aldo Rainen (Pitt) johtama amerikanjuutalaisista sotilaista koostuva ryhmä.
Tarantino kirjoitti elokuvan käsikirjoituksen vuonna 1998, mutta kamppailtuaan lopetuksen kanssa, hän päätti lykätä kuvauksia ja ohjata kaksiosaisen elokuvan Kill Bill. Ohjattuaan elokuvan Grindhouse: Death Proof (2007), Tarantino jatkoi Kunniattomien paskiaisten työstämistä. Elokuvan kuvaukset alkoivat lokakuussa 2008, ja se kuvattiin Saksassa ja Ranskassa 75 miljoonan dollarin budjetilla. Kunniattomat paskiaset sai ensi-iltansa Cannesin elokuvajuhlilla 20. toukokuuta 2009. Se ilmestyi elokuvateattereihin elo–syyskuussa 2009 Yhdysvalloissa ja Euroopassa.
Elokuva oli kaupallinen menestys ja se tuotti 321 miljoonaa dollaria lipputuloja maailmanlaajuisesti. Se sai monia palkintoja ja ehdokkuuksia mukaan lukien kahdeksan Oscar-ehdokkuutta muun muassa parhaasta elokuvasta, ohjauksesta ja alkuperäisestä käsikirjoituksesta. Waltz voitti Hans Landan roolistaan parhaan miespääosan palkinnon Cannesin elokuvajuhlilla, sekä parhaan miessivuosan Oscar-, Bafta-, SAG- ja Golden Globe -palkinnot.
Vuonna 2016 Kunniattomat paskiaiset äänestettiin BBC:n kyselyssä tämän vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elokuvan nimi

Elokuvan nimi on johdettu ohjaaja Enzo G. Castellarin sotaelokuvasta The Inglorious Bastards (Panssarijunalla helvettiin, 1978). Nimen kirjoitusvirheet ovat tietoisia, mutta Tarantino on kommentoinut niitä vaihtelevin tavoin. Cannesin elokuvajuhlilla Tarantino sanoi: "En aio selittää sitä koskaan". Painostettuna Tarantino ei selittänyt ensimmäistä u-irjainta sanassa Inglourious mutta sanoi: "Basterds? Niinhän se lausutaan: Basterds." Tarantino sanoi myöhemmin eräässä haastattelussa, että otsikon kirjoitusvirheet tuovat siihen "Basquiat-maisen sävyn". Myöhemmin hän kommentoi ohjelmassa Late Show with David Letterman, että Inglourious Basterds on "Quentin Tarantinon kirjoitustapa".
Vastaanotto

| Vastaanotto> Yhteispisteet.Julkaisu | Vastaanotto> Yhteispisteet.Pisteet |
| --- | --- |
Metacritic: 69/100
Arvostelupisteet
Julkaisu: Pisteet
Episodi: 
V2: 
Film-O-Holic: 
Muropaketti: 
Iltalehti: 
Filmgoer: